
Pécs Szigeti II. Lakásfenntartó Szövetkezet 
7623 Pécs, József A. u. 45.

Vízfelhasználási Szabályzat
Változásokkal egységes szerkezetbe foglalva

A Pécs- Szigeti II. Lakásfenntartó Szövetkezetünk területén az 58/2013 (II.27) Korm. sz. rendelet és a Tettye Forrásház hatályos Üzletszabályzata szerint - alap esetben a lakóépületek vízfelhasználásának mérése és kiszámlázása a bekötési vízmérő alapján történik. A bekötési mérő hitelességét, cseréjét a Szolgáltató - a Szövetkezet ellenőrzése mellett – biztosítja.
A lakásonkénti vízfelhasználás mérése egy, vagy több mellékvízmérővel történik. A díj fizetése kéthónaponként átalány-, hat-hónaponként elszámoló számlával kerül kiszámlázásra a nyilvántartásban lévő fogyasztók terhére. A mérőleolvasásokat, az átalány- és elszámoló számlák elkészítését is a Szolgáltató biztosítja. A bekötési- és a mellékvízmérők összesített fogyasztás-különbsége fogyasztásarányosan kerül felosztásra az egyéni számlákban.

Minden felhasználási helyen (lakások, alagsor) a Szolgáltató nyilvántartásban lévő felhasználó felel a belső hálózat állapotáért.

Az mellékvízmérők hitelességének érvényessége 8 év, - megújítása, cseréje a Szolgáltató felhívására és közreműködésével történik - a tulajdonosok megrendelése, költségviselése alapján.

Mellékvízmérő alapú a számlázás akkor: (jelenleg minden kezelésünkben lévő épületnél)

Az mellékvízmérők alapján történik a számlázás a teljes körű mérősítés esetén, ha az épületben valamennyi mérő érvényes hitelességű, plombált és nyilvántartásba vett. Az épületeinkben minden vízvételi hely (a takarítási vízvételezés is) a fogyasztói névjegyzékben szerepel. További kritérium, hogy az épület fogyasztói körének nem lehet 60 napon túli számlatartozása.

Ezek teljesülése esetén mellékvízmérő alapú a számlázás, a „fogyasztási különbözetet” nem kell megfizetni.

Bekötési mérő alapján történik a számlázás akkor:

Ha a fogyasztási helyen, a mellékvízmérő időszakos újrahitelesítése a (tulajdonosi magatartás, elzárkózás miatt) nem történik meg, - az méretlen fogyasztásnak számít - a Szolgáltató a fogyasztót a névjegyzékből törli, tehát a „fogyasztási különbözet” nem kerülhet felosztásra, annak számlázása a Szövetkezet felé történik meg.

Az így keletkezett számla összegét és kamatait a Szövetkezet kénytelen a szolgáltatás zavartalansága érdekében, az érintett épület tulajdonosi közösség megtakarításából megelőlegezni, majd a mulasztó fogyasztóra terhelni.

Célunk a mellékvízmérő alapú számlázás, melynek érdekében a Szövetkezet Közgyűlése az alábbi rendelkezést hozza:
Azon a fogyasztási helyen, ahol a mellékvízmérők időszakos újrahitelesítése nem történik meg, (a Szolgáltatói névjegyzékből és számlázásból kikerül) az érintett lakás tulajdonosa köteles viselni (több lakás esetén azonos arányban) a Szövetkezet terhére kiszámlázott teljes összeget, - peresítés estén a felmerülő - valamennyi többlet költséget. Beszedése, behajtása a használati díjjal (közös költséggel) azonos módon történik.

Ez a szabály alkalmazandó a 60 napot meghaladó fogyasztói tartozásra is a Szolgáltató nevesítése alapján.
Fenti szabályzat a 2014. május 21.-én elfogadott közgyűlési határozat alapján érvényes, a korábban tárgyban kiadott határozatok érvényüket vesztik.

